
Es presenta una delimitació de les zones inundables de les Illes Balears a partir de la 
bibliografia existent, i d'una cartografia escala 1:25000 de les planes d'inundació geo- 
morfològiques. L'objectiu de l'estudi és identificar les zones del territori balear suscep- 
tibles de ser inundades i realitzar una primera valoració del risc existent. 

Introducció 


Una inundació és un fenomen natural no per- 
manent, durant el qual una part del territori és 
ocupada temporalment per les aigúes. El risc d'i- 
nundació tracta de mesurar la freqüència i la 
magnitud amb que es produeix aquest fenomen. 

Com a tots els territoris que vorejen la 
Mediterrània, la situació geogràfica de les Illes 
Balears està lligada a l'aparició periòdica de plu- 
ges intenses que se tradueixen en crescudes esta- 
cionals dels torrents, per regla general coincidint 
amb finals d'estiu. 

Aquestes torrentades provoquen amb fre- 
quència danys humans i materials que és 
necessari conèixer per analitzar i estimar l'o- 
portunitat i el cost de les millores en els jaços 
que anul-larien, o almanco, reduirien el risc 


fins a límits soportables per a la població i l'e- 
conomia. 

La natura dels fenòmens de tormenta que pro- 
dueixen les crescudes als torrents de les illes és res- 
ponsable de que, des del punt de vista geogràfic, 
les zones afectades variin d'un any a l'altre, encara 
que és un fet observable que quasi tots els anys es 
produeixi algun tipus de dany per aquesta causa. 

Quan l'atenció es centra en un torrent con- 
cret, la freqüència dels danys és tan escassa que 
amb el pas del temps s'arriba inclús a oblidar l'e- 
xistència del problema, la qual cosa porta a inva- 
dir involuntària i progressivament les àrees inun- 
dables i, per tant, a augmentar el risc de danys en 
avingudes futures. 

L'objectiu del present estudi consisteix en 
identificar aquelles zones del territori balear sus- 
ceptibles de ser inundades. 

Fig. 1. Mapa de zones inundables de l'illa de Mallorca. 


Fig. 1. Floodplain areas of Mallorca island. 

Tipus d'inundacions a les Illes Balears 


Una inundació es produeix quan la capacitat 
de desguassament del territori és insuficient (o 
nul-la) en front a unes precipitacions importants 
sobre la conca de drenatge. Es descriuen a conti- 
nuació els mecanismes d'inundació més fre- 
quents a les Illes Balears. 


Vall fluvial 


Una vall fluvial es caracteritza per tenir una 
secció transversal cóncava (en “v” o en “u”), 
situant-se el riu o torrent a la part inferior de la 
secció. Per un determinat event de crescuda la 
capacitat del jag pot ser insuficient localment, per 
la qual cosa el nivell de la lámina d'aigua s'aixe- 
ca ocupant parcialment la vall. Quan el cabal que 
circula pel riu o torrent disminueix, les aigües 
tornen al seu jag normal. Es tracta per tant, d'una 
inundació paral-lela al jaç del torrent o riu. 

Els exemples més clars de valls torrencials 


encaixades són la dels torrents del vessant meri- 
dional de Menorca i de la Marina de Llevant, Sa 
Marineta i gran part dels torrents de la Serra de 
Tramuntana, a Mallorca. 


Ventall al-luvial 


Quan els torrents surten de la muntanya i 
arriben a la vall del riu principal o a la plana cos- 
tanera, sofreixen una disminució sobtada del seu 
pendent, amb la qual cosa la seva capacitat de 
càrrega de sediments també disminueix. Al peu 
de la muntanya se forma un ventall convex de 
sediments, anomenat ventall al-luvial. En el ven- 
tall al-luvial la capacitat del jaç disminueix per- 
què el torrent no és capaç d'excavar un jaç sufi- 
cient. Els exemples de ventalls al-luvials a les 
Balears són molt freqüents, però els més especta- 
culars són els localitzats als voltants de la 
Colònia de Sant Pere, al peu dels puigs més 
importants de les Serres de Llevant (Calicant, 
Morei, puig de sa Tudossa). 





Fig. 2. Mapa de zones inundables de l'illa de Menorca. 


Fig. 2. Floodplain areas of Minorca island. 

Arees endorreiques 


Un endorreisme és una zona del territori que no 
te desguassament, degut a que les condicions 
topogràfiques tanquen el pas del flux superficial. En 
cas d'una precipitació important, les aigües s'acu- 
mulen en la part més baixa produint inundacions de 
llarga duració. Exemples clàssics a les Balears d'à- 
rees endorreiques són els de Santa Agnès de Corona 
i Sant Mateu d'Albarca ambdós a Eivissa. 


Planes d'inundació 


Als trams inferiors dels rius o torrents, ja 
aprop de la seva desembocadura, aquests deixen 
de ser erosius, de manera que, per cabals nor- 
mals, són estables en sentit vertical: es a dir, el 
balanc entre erosió i sedimentació és nul a nivell 
global. Durant una crescuda suficientment gran 
com per superar la capacitat de desguassament 
del jaç, el torrent (o riu) es desborda i diposita els 


Taula 1. Relació de punts de desembocadures de torrents amb risc d'indundació (risc 1, mínim, 3, màxim): 
Tablel. Streams with flooding risk at its mouth (risk 1, minimum; 3 maxinum): 


Observacions 


1. Sant Magí 
2. Sa Riera (Es Born) 








Enjaçament històric 
Zona urbana (passeig) 








3. Portitxol Cubriment. Zona urbana. No es veu al terreny 


4. Es Torrentó 


Autopista, algunes cases 





asa per aeroport. Edificacions a la desembocadura 


5. Sant Jordi (síquia) Pasa p P 


6. Cas Ciutat 
7. Son Verí 


8. Cala Santanyí 





Zona urbana densa 
Zona urbana densa 





Alguna edificació 





9. Torrent dels Oms Tal vegada alguna afecció 
Afecció a un pont 


10. Fangar 








11. Ses Talaioles 


Afecció a un pont 





12. Es Riuet 


Edificis just al jaç 





13. Son Jordi 


Creuament d'una carretera 





14. Colònia de Sant Pere Construccions pròximes al jaç 


15. Son Bauló 


Algunes construccions baixes devora el torrent 





16. Can Sanet (Albufereta) Possible afecció pont carretera 





17. Sant Jordi Possible afecció pont carretera 
18. Port de Pollença El jaç es perd entre construccions baixes 


19. Cala Sant Vicenç Possible afecció a alguna construcció 
Possible desbordament del jaç 


Desembocadura en zona d'escassa densitat const. 


20. Major de Sóller 
21. Saluet (Port d'Andratx) 














22. Gore (Paguera) Atenció. Cubrició en zona urbana 


23. Vial (Sa Caleta) 


Zona amb densitat de construccions baixes 





24. Son Boronat (C. Major) Zona molt construida 

25. Ses Agotasses Cases aillades en zona regable 

26. Ciutadella Desembocadura amb construccions i un pont 
27. Cala Santandria Algunes construccions en desembocadura 


28. Cala Galdana 


Cabals alts afecten hotel i construccions en z. baixa 





29. Llavanera Zona molt densa de població. Jaç destruit per urb. 
30. Cala Sant Vicenç Possible tall de carretera 


31. Buscastell 


Jaç perdut per ús del sòl. 

sediments arrossegats en el seu entorn. 
L'acumulació d'aquests sediments en succesives 
terrasses forma la seva plana al-luvial o plana d'i- 
nundació. 

La inundació de la plana al-luvial sempre és 
una inundació massiva en la qual el moviment de 
l'aigua és bidimensional, encara que apareixen 
concentracions del flux en antics jaços abando- 
nats, a les zones més baixes o forçats per les 
infraestructures existents. A més, les condicions 
de desguassament a la desembocadura es poden 
veure empitjorades pel fet de que el nivell mig 
del mar pugi uns centímetres (o decímetres) si se 
produeix al mateix temps una situació generalit- 
zada de baixes pressions. Les planes d'inundació 
més importants estan localitzades al Pla de 
Palma, al Pla d'Inca, Pla de sa Pobla i Pla de 
Campos, pel que fa a l'illa de Mallorca. A l'illa 
d'Eivissa, les planes d'inundació més grans són 
les del voltants d'Eivissa i de Sant Antoni. 


Metodologia 


Per a la delimitació de les zones inundables 
de les Balears (Figs. 1 i 2) s'ha seguit el següent 
procediment: 


1. Traçat de la xarxa fluvial: s'ha utilitzat 
com a cartografia de base la reducció a escala 
1:25000 del Mapa Topogràfic de les Illes Balears 
escala 1:5000 de la Conselleria de Medi 
Ambient. El tragat dels diversos cursos de la 
xarxa fluvial s'ha realitzat amb el suport de dife- 
rents fonts d'informació: 

- la xarxa fluvial que ja aporta la cartografia 
esmentada 

- les inflexions de les corbes de nivell 

- el treball de camp 

- puntualment s'ha acudit al visionat d'imat- 
ges aèries, concretament les pertanyents al del 
vol 1990 escala (1: 18000) 

2. Recull bibliogràfic de les zones que han 
sofert alguna inundació en aquest darrer segle. 
Els treballs més importants són: 

- Geografia del Risc a Mallorca. Les 
Inundacions (Grimalt, 1992). Es tracta de la Tesi 
Doctoral de l'autor i descriu les inundacions més 


importants que han succeit a Mallorca fins a 
l'any 1988. 

- o Inundacions de 1989 a la Conca de 
Campos (Grimalt i Rodríguez-Perea, 1991a). 
UIB-Junta d'Aigúes. 

- Anàlisi de les inundacions de 1990 al ves- 
sant d'Alcúdia (Grimalt i Rodríguez-Perea, 
1991b). UIB-Junta d'Aigúes. 

- Análisi de les inundacions de 1990 al ves- 
sant de Pollença (Grimalt i Rodríguez-Perea, 
1991c). UIB-Junta d'Aigúes. 

- Anàlisi de les inundacions d'octubre de 
1994 al vessant de Llevant (Grimalt i Rodríguez- 
Perea, 1995). UIB-Junta d'Aigiies. 


Ja que dins d'alguns d'aquests últims treballs 
es presenta una cartografia de les zones que s'i- 
nundaren, per l'illa de Mallorca en general, es té 
una visió bastant precisa i actualizada de les 
zones susceptibles de ser inundades, exceptuant 
el cas del vessant de la badia de Palma, que no ha 
patiten els darrers 25 anys inundacions tant for- 
tes com les sofertes per la resta de les vessants de 
l'illa (Pollença, Alcúdia, Llevant i Campos). 


- Un treball també important és 
Identificació de zones potencialment vulnera- 
bles a riscos d'inundació de les Illes Balears" 
(Junta d'Aigúes de Balears, 1997). El seu objec- 
tiu és detectar els trams de jaços de la xarxa flu- 
vial en que els danys per avinguda podrien ser 
més importants, un cop detectats els punts singu- 
lars i els trams de jaç, se defineixen prioritats 
amb criteris de caràcter objectiu, amb la finalitat 
de distingir els problemes de risc immediat d'a- 
quells altres on els danys no tindrien el mateix 
efecte. (Taula 1) 

3. Delimitació de les valls torrencials més 
encaixades, però que siguin susceptibles de ser 
individualitzades a escala 1:25000. Es tracta de 
la delimitació de les valls dels torrents del 
Llevant de Mallorca, de la Marineta i de la Serra 
de Tramuntana, a l'illa de Mallorca. A Menorca, 
tots els torrents del vessant meridional entren 
dins d'aquesta categoria. Per traçar aquests límits 
ha estat suficient en gran part dels casos el mapa 
1:25000 de la Conselleria de Medi Ambient. 

4. Delimitació de les zones endorreiques: no 

Taula 2. Relació de punts amb danys històrics per inundació o avinguda. 
Table 2. Spot list with historical flood damages. 


ZONA 


Pont d'Inca 
Sóller 


Búger-Sa Pobla 


Artà 
Ciudad de los 
Lagos. Alcúdia 


Manacor 
Sant Llorenç 


Sant Magí 
Esporles 


Es Riuet 
(Ca n'Amer) 


Sa Riera-Born 
Torrent dels Jueus 


S'Arracó 

Andratx 

Torrent de Son Vi 
Torrent de Galatzó 


Torrent de 
Cala Sant Vicenç 


Ses Talaioles 


Torrent de 
Palmanyola 


Campos 

Cala Magraner 
Cala Mendia 
Estany d'en Mas 
La Gola 
Pollença 


Mercadal 

Cala Galdana 

Maó. Ses Agotasses 
Llavanera 


~N 


NN» nn 

DESCRIPCIÓ 


Talls de les carreteres principals 1875,76 


Inundacions zona baixa. Torrents en Sóller i Fornalutx 
problemes locals. Ara en part coberts 


Des del segle XV, registres de petits problemes per invasió 
del curs fluvial (anomenades plenes) 1871,1874,1875,1877, 
1972,1973,1974,1978. Els horts afavoreixen la inundació. 


Tall de carretera, problema molt local 


Problemes inundació zona hotelera 
per desbordament Albufera d' Alcúdia 


Inundacions 1850, 1852, 1855, 1932, 1959, 1989, 1994, 
Zona baixa de la ciutat 


Inundacions 1943, 1959, 1974, 1983, 1985, 1989, 1990. 
Nombroses referències. Nou jaç. 


Torrent cobert que desborda a grans riuades (1962) 
Desbordament, rotura de pont 


Principals inundacions en 1943, 1959, 1974, 1983, 1989, 
1990. Tall de comunicacions. Problema freqüent 


1963, 1966, 1977, Inundació Born 


Una carretera fa efecte barrera i provoca inundacions 
a les zones baixes 


Zona despoblada, problemes locals 
Zona despoblada, problemes locals 
Possibles problemes per urbanització 
Possibles problemes per urbanització 
Possibles problemes per urbanització 


Inundacions 1990 conca de Pollença 


Grimalt, 1992, pàg. 338. Estudi 
inundacions conca de Llevant 


Grimalt, 1992, pàg. 338 


Estudi Inundacions 1989 
conca de Campos JAB-UIB 


Estudi inundacions Llevant 
JAB-UIB, 1995 


Estudi inundacions Llevant 
JAB-UIB, 1995 


Estudi inundacions Llevant 
JAB-UIB, 1995 


Estudi Inundacions 1990 
conca de Pollença, 1991 


Estudi Inundacions 1990 
conca de Pollença, 1991: 


López, 1997 
López, 1997 
López, 1997 
López, 1997 


Possibles problemes per urbanització al final (pont Riuet). 
S'ha millorat el jaç al final. Inundacions 
intenses en 1932, 1943, 1959, 1983, 1989, 1994 


Possibles problemes per urbanització 


Inundacions part baixa del poble. Avingudes en 
1806, 1850, 1761, 1891, 1902, 1946, 1974, 1989, 1991 


Inundacions intenses 1850, 1932, 1989, 1994. 
Talls de carretera. Sense construccions 


Inundacions intenses en 1989 i 1994. Afecta a urbanitzacions 


Problemes d'inundació en zona urbanitzada. 
1850, 1932, 1989, 1994. 


Inundació de plantes baixes de la urbanització Llenaire 
Desbordament de ponts i carretera general. Falta de secció. 


Travesia de nucli urbà 
Inundacions locals darrer tram 
Inundacions horts del curs inferior 
Possibles problemes al curs baix 

són ni gaire freqiients ni molt grans. Són espe- 
cialment importants a l'illa d'Eivissa (zones de 
Santa Agnès de Corona i Sant Mateu d'Albarca) 
i al SE de Mallorca. 

5. Delimitació de les planes d'inundació geo- 
morfològiques, es tracta de la part més difícil del 
treball, especialment a les grans planes al-luvials 
de Palma, Inca i sa Pobla pel fet de l'enorme 
influència del factor antròpic (carreteres, edifica- 
cions, cobriment dels torrents...). 


Precisió del treball 


La zonificació de les àrees inundables s'ha 
realitzat a escala 1:25000, amb les implicacions 
d'imprecisió que això comporta. Per exemple, un 
error de 1 mm en el mapa se correspon amb 25 m 
a la realitat. En els casos en que sigui necessària 
una delimitació més precisa, es requereix una 
topografia i una modelització hidràulica de detall 
no utilitzada en aquest treball. 

Els torrents i barrancs, per tractar-se d'ele- 
ments amb superfícies molt petites, a l'escala 
emprada, són entitats lineals. No obstant, tota la 
xarxa fluvial, s'ha de considerar sempre com una 
àrea inundable de molt alt risc. 

Ja que qualsevol actuació humana (infraes- 
tructures, edificacions, ...) pot condicionar la 
geometria de la zona inundable i el risc d'inun- 
dació, s'ha d'agafar aquest estudi com el resultat 
corresponent a la situació actual del problema. 
Qualsevol canvi que afecti a la producció d'esco- 
rrentia a la conca, la capacitat de desguàs d'un 
jaç o a les condicions de flux en la Zona inunda- 
da, suposaran una modificació a favor o en con- 
tra de les àrees que s'han delimitat 


Inundacions històriques més importants 


Per a la delimitació de les zones inundables, 
s'ha fet un recull bibliogràfic de les inundacions 
ocorregudes en el passat. D'entre tota la biblio- 
grafia consultada, aquesta és la relació de punts 
amb danys històrics per inundació o avinguda. El 
risc inclòs a la taula ha estat l'assignat a l'estudi 
de López (1997), el risc 1 és baix, 2, baix-mig, 3, 
mig, 4, mig-alt i 5, alt. 


Conclusions 


A partir de l'estudi de la bibliografia empra- 
da i del treball propi s'obté que els problemes 
d'inundació se concentren en tres zones on els 
riscos detectats confirmen els danys històrics per 
avingudes (Taula 2). Les tres zones són les 
seguents: 


1) Els voltants de la ciutat de Palma: el risc 
d'avinguda en aquesta zona es deu a la concen- 
tració en els voltants de la ciutat de diversos 
torrents de poc recorregut però de molta pendent 
que neixen de les serres properes (na Burguesa, 
Alfàbia....). La progressiva interferència humana 
en els jaços naturals (invasió, cobriment, etc.) 
donen un caràcter d'alt risc a la zona, i es fa 
necessari una anàlisi més detallada amb la màxi- 
ma prioritat. 


2) La zona de Manacor-Sant Llorenç: el poc 
relleu de les zones poblades -sobretot Manacor- 
s'uneix al gran potencial d'escorrentia dels 
torrents que desemboquen a les costes de Llevant 
i Nord de Mallorca. Es tracta d'una de les zones 
amb danys per avinguda més grans enregistrats a 
les illes. 


3) Zona d'Alcúdia: l'albufera d'Alcúdia reb 
l'escorrentia de gran part de la vessant S de la 
Serra de Tramuntana (aproximadament 440 km? 
de conca). Els desbordaments de la Albufera per 
insuficiència de drenatge són causa frequent 
d'importants danys materials. 

Amb poques excepcions (per exemple 
Manacor. Sant Llorenç, Sóller i Campos), els 
cascos urbans tradicionals de les illes estàn per- 
fectament protegits contra les inundacions. 

Si s'exceptua Mallorca, els riscos d'inunda- 
ció a la resta de les illes són mínims. A Menorca, 
els jaços estan per regla general molt encaixats 
en el terreny, de tal manera que les activitats 
humanes no interfereixen amb ells. A Eivissa, 
amb l'excepció d'un parell de torrents que desen- 
boquen a zones planes (Llavanera a Eivissa i 
Buscastell a Sant Antoni), la reduida superfície 
de les conques limita els possibles danys i com- 
pensa el gran pendent dels jaços. 

